ਨੈਸ਼ਨਲ ਯੂਨੀਵਰਸਿਟੀ, ਸਿੰਗਾਪੁਰ
ਨੈਸ਼ਨਲ ਯੂਨੀਵਰਸਿਟੀ, ਸਿੰਗਾਪੁਰ (NUS) ਸਿੰਗਾਪੁਰ ਦੀ ਪਹਿਲੀ ਖੁਦਮੁਖਤਿਆਰ ਖੋਜ ਯੂਨੀਵਰਸਿਟੀ ਹੈ। ਐਨਯੂਐਸ ਇੱਕ ਵਿਆਪਕ ਖੋਜ ਯੂਨੀਵਰਸਿਟੀ ਹੈ, ਜਿਸ ਵਿੱਚ ਵੱਖ ਵੱਖ ਸ਼ਾਸਤਰਾਂ ਦੀ ਪੇਸ਼ਕਸ਼ ਕੀਤੀ ਜਾਂਦੀ ਹੈ, ਜਿਸ ਵਿੱਚ ਵਿਗਿਆਨ, ਦਵਾਈ ਅਤੇ ਦੰਦਸਾਜ਼ੀ, ਡਿਜ਼ਾਈਨ ਅਤੇ ਵਾਤਾਵਰਣ, ਕਾਨੂੰਨ, ਆਰਟਸ ਅਤੇ ਸਮਾਜਿਕ ਵਿਗਿਆਨ, ਇੰਜੀਨੀਅਰਿੰਗ, ਕਾਰੋਬਾਰ, ਕੰਪਿਊਟਿੰਗ ਅਤੇ ਸੰਗੀਤ ਅੰਡਰਗ੍ਰੈਜੁਏਟ ਅਤੇ ਪੋਸਟ ਗ੍ਰੈਜੂਏਟ ਦੋਵਾਂ ਪੱਧਰਾਂ 'ਤੇ ਸ਼ਾਮਲ ਹਨ। 1905 ਵਿੱਚ ਸਟ੍ਰੈਟਸ ਸੈਟਲਮੈਂਟਸ ਅਤੇ ਫੈਡਰਡ ਮਾਲੇਈ ਸਟੇਟਸ ਗੌਰਮਿੰਟ ਮੈਡੀਕਲ ਸਕੂਲ ਦੇ ਰੂਪ ਵਿੱਚ ਸਥਾਪਿਤ ਕੀਤੀ ਗਈ, ਐਨਯੂਐਸ ਸਿੰਗਾਪੁਰ ਵਿੱਚ ਸਭ ਤੋਂ ਪੁਰਾਣੀ ਉੱਚ ਸਿੱਖਿਆ ਸੰਸਥਾ ਹੈ। ਐਨਯੂਐਸ ਦਾ ਮੁੱਖ ਕੈਂਪਸ ਸਿੰਗਾਪੁਰ ਦੇ ਦੱਖਣ-ਪੱਛਮੀ ਹਿੱਸੇ ਵਿੱਚ, ਕੈਂਟ ਰਿੱਜ ਦੇ ਨਾਲ ਲੱਗਦੇ ਖੇਤਰ ਵਿੱਚ ਹੈ। ਡਿਊਕ -ਐਨਯੂਐਸ ਮੈਡੀਕਲ ਸਕੂਲ, ਜੋ ਡਿਊਕ ਯੂਨੀਵਰਸਿਟੀਦੇ ਸਹਿਯੋਗ ਨਾਲ ਇੱਕ ਪੋਸਟ ਗ੍ਰੈਜੂਏਟ ਮੈਡੀਕਲ ਸਕੂਲ ਹੈ, ਆਉਟਰਾਮ ਕੈਂਪਸ ਵਿੱਚ ਸਥਿਤ ਹੈ। ਇਸ ਦੇ ਬੁਕਿਟ ਤਿਮਾਹ ਕੈਂਪਸ ਵਿੱਚ ਫੈਕਲਟੀ ਆਫ ਲਾਅ ਅਤੇ ਲੀ ਕੁਆਨ ਯੀਵ ਸਕੂਲ ਆਫ ਪਬਲਿਕ ਪਾਲਿਸੀ ਹੈ। ਯੇਲ-ਐਨਯੂਐਸ ਕਾਲਜ, ਜੋ ਕਿ ਯੇਲ ਯੂਨੀਵਰਸਿਟੀ ਦੇ ਸਹਿਯੋਗ ਨਾਲ ਬਣਾਇਆ ਗਿਆ ਇੱਕ ਉਦਾਰਵਾਦੀ ਆਰਟਸ ਕਾਲਜ ਹੈ, ਯੂਨੀਵਰਸਿਟੀ ਟਾਊਨ ਵਿਖੇ ਸਥਿਤ ਹੈ।